Malherbe Uitgewers-Publishers - Wilmari Jooste
Dertien vir geluk
Eva en haar Adam
In die afgelope 20 jaar het daar 20 boeke van Wilmarí verskyn. Onder andere:
Slingerpad Na Die Hart
Versperring Teen Liefde
Liefde Sonder Perk
Drie Van Die Bestes V5 Liefde Sonder Perk, Letsels. 'n Ark Van Goferhout
As Liefde Tuiskom ......
Ja. My dansleerlinge en familie noem my Ina
In Ladismith in die Weskaap. Om elke dag die berge te sien en na Towerkop te kyk bly vir my ''n wonderwerk
Ek het in Zeerust grootgeword – gebore en getoë. Ek is 'n gebore boekwurm wat van kleins af 'stories' wou skryf. Nie opstelle nie… regte stories. Ek was altyd met my neus in tydskrifte en boeke en ek glo nogal dit was die basis wat van my 'n skrywer gemaak het.
My eerste boek is in 1997 gepubliseer, maar lank voor dit het ek sommer net stories neergepen vir die lekker. My man het dit gesien en vir my 'n rekenaar gekoop. Daar het dit alles begin.
My nuutste boek is Dertien vir geluk en handel oor 'n paaldanseres en 'n dokter. Hulle ontmoet op hul verjaardae, albei Vrydag die dertiende. Vir Cariana was dit nog altyd 'n gelukkige dag, maar vir die stroewe Rudolf 'n dag wat hy altyd wou vergeet. Dertien vir geluk is my 21 ste boek, maar ironies genoeg my eerste dansboek – gesien in die lig dat ek 'n dans onderwyseres is.
Ja, Ek het heelwat ander boeke by LAPA en ook Tafelberg.
Lesers is ongelooflik belangrik. Dis mense wat saam met my in 'n wêreld instap waar ons saam met karakters leef, droom en voel. Dis die lekkerste gevoel denkbaar wanneer lesers vir my 'n boodskap stuur oor 'n boek wat hulle gelees het. En wat nog meer lekker is, is dat dit nie net vrouens is wat my boeke lees nie.
Ek is besig om te skaaf aan 'n roman wat handel oor 'n sielkundige wat naam maak in artikels wat sy vir 'n koerant skryf. Sy klim in elke 'onderwerp' se kop in om antwoorde te soek vir sekere optredes van mense. So doen sy haar voor as 'n 'high class' prostituut om te probeer uitvind wat laat besigheidsmanne na sulke dames wend vir aandag terwyl hulle gelukkig getroud is. Natuurlik trek sy die aandag van 'n man wat haar lewe totaal verander
Daar is 'n hele paar. Ena Murray, Susanna M. Lingua en Ettie Bierman se boeke is absolute Afrikaanse gunstelinge. Ann die Engelse kant is definitief Sandra Brown, Johanna Lindsey, Karen Robards en laVyrle Spencer.
Ek is elke middag besig met dansklasse waar ek ballet, moderne dans, contemporary, tap en hip hop gee. Baie onlangs het ons ook met Line dance vir volwassenes begin. Vir stokperdjies is ek byna altyd besig met potlode en 'n inkleurboek of om kaartjies te maak.
Sjoe, nou moet my brein ver gaan terugdelf vir informasie. Ek dink my regte eerste sorie was as jong kind die Saartjie reeks. Sy was iemand wat vir my as groot introvert, 'n hele nuwe droomwêreld geskep het.
Nee, nie regtig nie. Ek het maar altyd gesit en stories uitdink. Maar my eerste storie wat 'n boek geword het, was Wedloop van die hart. Omdat dit 'n destydse onderwerp was wat taboe was, is dit afgekeur by die destydse JP van der Walt uitgewers, maar is later deur Perskor uitgegee. Dit het gehandel oor 'n onderwyser en 'n matriekdogter wat verlief geraak het.
Inspirasie kom partymaal uit totaal onverwagte oorde. Iets wat ek sien, iets wat iemand sê, gedagtes wat sommer deur my kop maal en somtyds oor iets waarvan ek droom in die nag.
Ek lees (natuurlik) liefdesromans, maar ek is ook gek oor spanningsverhale. Die beste boek nog ooit wat ek gelees het, is deur Sandra Brown geskryf
Dankie dat julle saam met my in 'n droomwêreld instap en saam met my karakters leef en ervaar… soms ook huil. My karakters het baie keer 'n wil van hulle eie en bly NOOIT by die mooi voorafopgestelde sinnopsis nie, dus is dit vir my en hopelik ook my lesers, elke keer 'n verrassing waarmee hulle vorendag kom.